сподо́бився недосто́йный испыта́ти вся̂ со вся́кимъ упова́ніемъ и тща́ніемъ, ища̀ нача́ла спасе́нія, и поги́бели человѣ́ческія: и вся́кое ли начина́ніе,илѝ дѣ́ло спаса́етъ єго̀, илѝ нѝ; что̀ є́сть иско́мое всѣ́ми; ка́кѡ дре́вніи и но́віи бг҃у угоди́ша, въ бога́тствѣ и убо́жествѣ, посредѝ мно́гихъ грѣ̂шникъ, и въ пусты́нѣ, въ супру́жествѣ и дѣ́вствѣ; вкра́тцѣ, ка́кѡ во вся́комъ мѣ́стѣ и начина́ніи ѡбрѣта́емъ живо́тъ и сме́рть, спасе́ніе и поги́бель: и не то́чію, но и въ на́съ мона́сѣхъ разли̂чныя ѡбрѣта́емъ устроє́нія;́лю же повинове́ніе ѻц҃у̀, тѣ́ломъ же и душе́ю: безмо́лвіе ѡчища́ющее ду́шу, духо́вный совѣ́тъ вмѣ́стѡ повинове́нія, игу́менство, и архіере́йство